Аҟәа, хәажәкыра 15 – Sputnik. Аԥсны Апарламент ахь алхрақәа ацивилизациатә ҟазшьа рыманы имҩаԥысит, иҳәеит Урыстәыла Апрезидент ицхырааҩ Владислав Сурков хәажәкыра 12 рзы Аԥсны имҩаԥысыз алхрақәа ахҳәаа рыҭо. Сурков иажәақәа рыла аоппозициа ахаҭарнакцәа азакәанԥҵаратә орган ахь рнеира хра аманы иҟоуп.
"Апарламент ахь Дмитри Дбари Александр Анқәаби реиԥш иҟоу аоппозициа ахаҭарнакцәа рнеира иунарбоит урҭ адемократиатә процедурақәа рхархәарала аполитикатә еиҿагыларақәа рҭыԥ рықәҵара шырҭаху", — иҳәеит Владислав Сурков.
Аԥсны Апарламент ахь алхрақәа мҩаԥысит хәажәкыра 12 рзы. 22 алхратә ҭыԥқәа рҟны аҩбатәи атур мҩаԥысраны иҟоуп, алхратә ҭыԥ №17 аҟны алхрақәа зымҩаԥымсит ҳәа ишьоуп.